Rusia a lansat în cursul nopții un nou atac masiv cu rachete şi drone asupra infrastructurii energetice a Ucrainei. "Inamicul nu renunţă la planurile sale menite să-i priveze pe ucraineni de lumină. Un nou atac masiv contra industriei noastre energetice!", a scrie pe Telegram ministrul Energiei, Gherman Galuşcenko. Atacurile au vizat instalaţii de producţie şi de distribuţie electrică în regiunile Poltava (est), Kirovograd (centru), Zaporojie (sud), Lvov, Ivano-Frankovsk şi Viniţa (vest), a precizat el. Potrivit administraţiei militare a oraşului Kiev, bombardiere strategice ruse Tu-95MS au tras mai multe rachete de croazieră asupra capitalei, plasată în stare de alertă timp de trei ore.
STIRIPESURSE.RO vă prezintă mai jos, în format „live text”, principalele știri legate de războiul din Ucraina
UPDATE 9 mai, ora 03.30: Ambasadori din UE au convenit să utilizeze profiturile din activele ruseşti îngheţate pentru achiziţia de arme destinate Ucrainei
Ambasadori din Uniunea Europeană au convenit asupra folosirii profiturilor din activele ruseşti îngheţate pentru achiziţia de arme destinate Ucrainei, relatează BBC citat de Rador Radio România.
În prezent, activele generează anual peste trei miliarde de dolari, care sunt depozitaţi într-o casă de compensare din Belgia şi în alte depozite europene.
Continuarea aici